Diari Oficial de la Generalitat Valenciana


Sumari del DOGV 6137, del 04-11-2009 (2009/12988)

Notificació de la Resolució de la directora general d'Habitatge i Projectes Urbans, de 7 de maig de 2009, del recurs d'alçada, referència interna R-302/2009.
-------------------------------------------------------------------------------------------------------------------------------------------------------------

### Dades del document

Número de DOGV
:   6137

Data del DOGV
:   04-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12107


Data del document
:   05-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la Resolució de la directora general d'Habitatge i Projectes Urbans, de 7 de maig de 2009, del recurs d'alçada, referència interna R-302/2009. [2009/12785]  
De conformitat amb el que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es publica mitjançant aquest anunci en el Diari Oficial de la Comunitat Valenciana, com també en el tauler d'edictes de l'ajuntament del seu últim domicili conegut, la notificació de l'acte administratiu a la persona que a continuació s'allista, ja que no s'ha pogut practicar aquesta a l'esmentat domicili.  
Interessat: David Postiglione Vilaplana.  
Últim domicili conegut: carrer Sant Dídac, núm. 10, baixos A (03389 Alacant)  
Acte administratiu: resolució de la directora general d'Habitatge i Projectes Urbans del recurs d'alçada formulat per David Postiglione Vilaplana, contra la resolució de caducitat del Servei Territorial d'Habitatge i Projectes Urbans d'Alacant, de data 14 de gener de 2009.  
«Examinat el recurs d'alçada formulat per David Postiglione Vilaplana, contra la resolució de caducitat amb arxiu de totes les actuacions practicades en l'expedient de sol·licitud de visat i finançament concertat per a l'adquisició d'un habitatge lliure, expedient VAC 03/0502/2008.  
Antecedents de fet   
Primer. David Postiglione Vilaplana, adquirent de l'habitatge siti a Alacant, al carrer Sant Dídac, número 10, baixos, porta A, mitjançant escriptura de compravenda de data 5 de desembre de 2007, va presentar en el Servei Territorial d'Habitatge i Projectes Urbans d'Alacant, el dia 14 de març de 2008, sol·licitud de visat i finançament concertat per a l'adquisició de l'esmentat habitatge.  
Segon. A la vista de la documentació que consta en l'expedient, i en virtut del que disposa l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la cap del Servei Territorial en data 14 de gener de 2009 va dictar resolució de caducitat del procediment, amb arxiu de totes les actuacions practicades en aquest, pel fet que la part interessada no va esmenar, en el termini de tres mesos concedit a aquest efecte mitjançant un escrit d'advertiment de caducitat de data 5 d'agost de 2008, rebut per la part interessada en data 13 d'agost de 2008, les correccions que li van ser notificades.  
Tercer. Contra l'esmentada resolució de caducitat interposa recurs d'alçada dins del termini i la forma escaient David Postiglione Vilaplana, amb els documents que consten en aquest.   
Fonaments de dret  
I. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 131/2007 de 27 de juliol, del Consell (DOCV núm. 5566, de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons estableix l'article 92.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els procediments iniciats a sol·licitud de l'interessat, quan es produïsca la paralització per causa imputable a l'interessat, l'administració l'advertirà que transcorreguts tres mesos es produirà la caducitat del procediment.  
Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions, i ho notificarà a l'interessat.  
IV. En el cas que ens ocupa, revisada la documentació que consta en l'expedient, es comprova que mitjançant un escrit de data 29 de maig de 2008, se li va requerir perquè aportara a l'expedient la superfície construïda amb elements comuns de l'habitatge, mitjançant certificat expedit per tècnic competent, visat pel col·legi professional corresponent o annex a la taxació bancària, ja que en la que consta en l'expedient no apareix.  
V. Mitjançant un escrit de la cap del Servei Territorial de data 5 d'agost de 2008, rebut per la part interessada en data 13 d'agost de 2008, es comunica a la part interessada que disposa d'un termini de tres mesos per a complir el requeriment de documentació, i se l'adverteix que, si no ho fa així, es dictarà una resolució de caducitat i el consegüent arxiu de l'expedient.  
Davant de la inactivitat de la part interessada, el Servei Territorial, en data 14 de gener de 2009, dicta la resolució de caducitat que s'impugna, ja que no s'ha aportat la documentació sol·licitada, resolució que és correcta i adequada a la normativa.  
VI. El recurrent al·lega que només va rebre dos avisos de caducitat i aporta en aquest recurs la superfície construïda de l'habitatge, superfície que ja figurava en la taxació aportada al seu dia, si bé segueix sense aportar la superfície construïda amb elements comuns que és la sol·licitada. Pel fet que el recurrent no ha aportat prova ni al·legació que evidencie l'error en la resolució recorreguda, es confirma aquesta.  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada formulat per David Postiglione Vilaplana contra la resolució de caducitat del Servei Territorial d'Habitatge i Projectes Urbans d'Alacant, de data 14 de gener de 2009, la qual queda ferma.  
Contra aquesta resolució, que posa fi a la via administrativa, es pot interposar recurs contenciós administratiu, davant del Jutjat Contenciós Administratiu d'Alacant, en el termini de dos mesos comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercir qualsevol altre recurs que considere oportú.  
València, 7 de maig de 2009.- La directora general d'Habitatge i Projectes Urbans: Maria Jesús Rodríguez Ortiz.»  
La qual cosa us notifiquem perquè en prengueu coneixement i a l'efecte oportú.  
València, 5 d'octubre de 2009.- La directora general d'Habitatge i Projectes Urbans:Maria Jesús Rodríguez Ortiz.